หัวหน้าทีมวิจัยวัคซีนออสเตรเลีย ชี้โควิดปรับตัวมาอย่างดีติดจับเซลล์มนุษย์
ศาสตราจารย์-หัวหน้าทีมวิจัยวัคซีนในออสเตรเลีย ระบุ เชื้อโควิด-19 ปรับตัวมาอย่างดีในการติดจับเซลล์มนุษย์ ชี้ไม่เคยเห็นเชื้อไวรัสที่ติดจากสัตว์สู่คนในลักษณะนี้มาก่อนเลยเมื่อ 24 พฤษภาคม 63 เว็บไซต์เดลี่เมล รายงาน ทีมนักวิทยาศาสตร์เสนอหลักฐาน เชื้อไวรัสโคโรนาสายพันธุ์ใหม่ หรือโควิด-19 มีการปรับตัวมาแบบเฉพาะตัวในการจับกับเซลล์ร่างกายของมนุษย์ จนก่อให้เกิดคำถามขึ้นมาใหม่อีกครั้งว่าต้นกำเนิดของเชื้อไวรัสโควิดมาจากธรรมชาติหรือไม่ศาสตราจาย์นิโคไล เปตรอฟสกี ประจำมหาวิทยาลัยฟลินเดอร์ส ในเมืองแอดิเลด หัวหน้าทีมนักวิจัยวัคซีนระดับสูงในออสเตรเลีย กล่าวว่าเชื้อไวรัสโควิดไม่ได้เป็นเชื้อไวรัสประเภทที่ติดต่อจากสัตว์สู่คนอย่างปกติ เพราะมันปรากฏตัวขึ้นพร้อมกับความสามารถ พิเศษ ที่จะเข้าสู่ร่างกายมนุษย์ตั้งแต่วันแรกศาสตราจารย์เปตรอฟสกี กล่าวกับนักข่าว The Mail on Sunday ว่า ตนไม่เคยเห็นเชื้อไวรัสประเภทติดต่อจากสัตว์สู่คนที่มีพฤติกรรมลักษณะเช่นนี้มาก่อนเลย เพราะปกติแล้วเชื้อไวรัสชนิดใหม่ที่มีการติดต่อข้ามสายพันธุ์มาจากสัตว์นั้น จะมีความแข็งแกร่งขณะที่มันมีการปรับตัวเพื่อติดหรือจับกับเซลล์มนุษย์ แต่สำหรับเชื้อไวรัสโคโรนาสายพันธุ์ใหม่ หรือโควิด-19 ดูเหมือนมีการปรับตัวมาอย่างสมบูรณ์แบบเพื่อจับเซลล์มนุษย์โดยไม่จำเป็นต้องมีวิวัฒนาการอีกเดลี่เมลชี้ว่า ศาสตราจารย์เปตรอฟสกี ถือเป็นผู้เชี่ยวชาญด้านความปลอดภัยทางชีวภาพระดับสูงอีกคนหนึ่งของโลก ที่ไม่ตัดประเด็นว่าเชื้อไวรัสโควิดอาจหลุดมาจากห้องแล็บในเมืองอู่ฮั่น ทั้งนี้ศาสตราจารย์เปตรอฟสกีซึ่งทำงานที่มหาวิทยาลัยฟลินเดอร์ส (Flinders) ในเมืองแอดิเลด จะเริ่มการทดสอบวัคซีนต้านโควิดในมนุษย์ เดือนหน้าก่อนหน้านี้ เว็บไซต์ mediaexpress รายงานเมื่อ 15 พฤษภาคม ที่ผ่านมาในชื่อข่าว ต้นกำเนิดเชื้อโควิดยังคงเป็นปริศนา โดยเผยด้วยว่าศาสตราจารย์เปตรอฟสกี ซึ่งเป็นหัวหน้าทีมคิดค้นวัคซีนต้านไวรัสโควิด-19 พบว่าจากการสร้างแบบจำลองคอมพิวเตอร์ เชื้อไวรัสโคโรนาสายพันธุ์ใหม่ ซึ่งมีชื่อทางการว่า SAR-CoV-2 มีการปรับตัวมาอย่างดี เพื่อจับกับเซลล์ร่างกายของมนุษย์ได้ดีกว่าเซลล์ในตัวค้างคาวหรือตัวนิ่มผลการจำลองทางคอมพิวเตอร์แสดงให้เห็นชัดเจนว่าเชื้อโควิด-19 มีการปรับตัวอย่างประณีตในการติดจับกับเซลล์มนุษย์ โดยเชื้อโควิด-19 มีความสามารถในการใช้โปรตีนจับกับเซลล์มนุษย์ ได้ดีกว่าการจับกับโปรตีนบนเซลล์ของค้างคาว ศาสตราจารย์ ซึ่งเป็นหัวหน้าทีมวิจัยและได้เผยแพร่ผลงานการวิจัยทางออนไลน์ลงใน arXiv ซึ่งเป็นเว็บไซต์ชั้นนำที่เผยแพร่ผลงานการวิจัยต่างๆ โดยนักวิจัยทั่วโลกก่อนจะถูกตีพิมพ์
ศาสตราจารย์-หัวหน้าทีมวิจัยวัคซีนในออสเตรเลีย ระบุ เชื้อโควิด-19ปรับตัวมาอย่างดีในการติดจับเซลล์มนุษย์ ชี้ไม่เคยเห็นเชื้อไวรัสที่ติดจากสัตว์สู่คนในลักษณะนี้มาก่อนเลย
โควิด-19,ไวรัสโคโรน่า,ไวรัสโคโรนา,COVID-19,ศาสตราจารย์นิโคไล เปตรอฟสกี,หัวหน้าทีมผลิตวัคซีนออสเตรเลีย,ออสเตรเลีย